වත්මන් අගවිනිසුරුවරියට එරෙහි දෝෂාභියෝගය සම්බන්ධයෙන් කටයුතු කිරීමේදී රජය ආණ්ඩුක්‍රම ව්‍යවස්ථාවේ සඳහන් විධිවිධානයන්ට අනුවම ක්‍රියාකර ඇති නමුත් දෝෂාභියෝගයට අදාළව මතුව ඇති තත්ත්වය විවිධ කණ්ඩායම් විසින් දේශපාලන අරමුණු ඉටුකරගැන්ම සඳහා යොදාගැනීම මුළුමනින්ම හෙළා දැකිය යුත්තක් බව පාර්ලිමේන්තුවේ හිටපු කතානායක හා ලෝක මුස්ලිම් කොංග්‍රසයේ උපසභාපති හා ශ්‍රී ලංකා ඉස්ලාමීය කේනද්‍රයේ සභාපති එම්. එච්. මොහමඩ් මහතා නිවේදනයක් නිකුත් කරමින් ප්‍රකාශ කර තිබේ.ශ්‍රී ලංකාවේ ශ්‍රේෂ්ඨාධිකරණ හා අභියාචනාධිකරණ විනිසුරුවන් පත්කිරීම හා ඉවත්කිරීම සම්බන්ධයෙන් ව්‍යවස්වථාවේ දැක්වෙන නියෝගයන්ට අනුව අගවිනිසුරුවරි ය සම්බන්ධ දෝෂාභියෝගයේදී රජය අනුදත් ක්‍රියාදාමය ජනතා පරමාධිපත්‍ය තහවුරු කරන්නක් බවද ඔහු වැඩිදුරටත් පෙන්වාදි තිබේ.මේ නිසා ප්‍රජාතන්ත්‍රවාදී ව තෝරාගනු ලැබූ රජයක ජනවරම සිඳබිඳ දැමීම සඳහා ව්‍යවස්ථාපිත ක්‍රියාදාමය දේශපාලනීකරණය කිරීම ප්‍රජාතන්ත්‍ර විරෝධීවන්නක්සේම ප්‍රජාතන්ත්‍රවාදයේ නාමයෙන්ම මුළුමනින්ම හෙළා දැකිය යුත්තක් බව පවසන මොහමඩ් මහතා ජනතා පරමාධිපත්‍ය තහවුරු වන පරිද්දෙන් ජනාධිපති මහින්ද රාජපක්ෂ මහතා හා රජය වටා රොක්වෙමින් නිසි ක්‍රියාමාර්ග ඔස්සේ අදාල කරුණ සම්බන්ධයෙන් කඩිනම් විසඳුමක් ලබාදිමට ඔවුනට සහාය වනලෙස ජනතාවගෙන් ඉල්ලා තිබේ..